Dejas ar vilkiem

"Dejas ar vilkiem" () ir 1990. gada amerikāņu vesterns, kura režisors un producents un galvenās lomas attēlotājs ir Kevins Kostners. Filmas sižets veidots pēc Maikla Bleika 1988. gada grāmatas Dances with Wolves.

Filma ir par Amerikas pilsoņu kara ASV armijas leitnantu, kas dodas uz pierobežu, kur iepazīstas ar vietējiem indiāņiem. Galvenās lomas filmā attēlo Kostners, Mērija Makdonela, Greiems Grīns un Rodnijs Grānts.

Filmas nosaukums Dances with Wolves (lakotu: Šuŋgmánitu Tȟáŋka Ób Wačhí) ir siu indiāņu dotais vārds Kostnera attēlotajam varonim — "Tas Kas Dejo Ar Vilkiem". Tā guva labus panākumus, saņēma Amerikas Kinoakadēmijas balvu vairākās nominācijās, tai skaitā labākās filmas nominācijā. 2001. gadā "Dejas ar vilkiem" tika iekļauta ASV Kongresa bibliotēkas Nacionālajā kino reģistrā kā "kulturāli, vēsturiski vai estētiski nozīmīga filma".

 Ārējās saites 

Kategorija:1990. gada filmas
Kategorija:ASV vesterni
Kategorija:ASV piedzīvojumu filmas
Kategorija:Kinoakadēmijas balvas ieguvējas filmas
Kategorija:Vēsturiskas filmas
Kategorija:Kara filmas
Kategorija:Nacionālajā kino reģistrā iekļautās filmas
Kategorija:Zelta globusa balvas ieguvējas drāmas filmas
Kategorija:Kevina Kostnera filmas